Charles Meder

De Charles Meder, gebuer de 5. Juni 1966, ass e lëtzebuergesche Professer am Kolléisch an Auteur.

2016 huet hien d'Novelle Aname erausbruecht a gouf dat selwecht Joer mat sengem Lauschterspill CyberTrappED mam 100,7 Radio-Präis ausgezeechent"'CyberTrappEd' ass Kino fir d'Oueren." 100komma7.lu, 13. Abr 2017 - 13:45..

2017 krut hien de Lëtzebuerger Buchpräis an der Kategorie Literatur fir säi Wierk Aname.

2018 krut hie fir d'Theaterstéck Geheimdiesntkönige den zweete Präis vum Nationale Literaturconcours"Résultats du Concours littéraire 2018." Communiqué op gouvernement.lu, Nov. 2018., an 2024 war hien de Gewënner vun deem Concours mat séngem Theaterstéck Urd "Annonce des lauréates et lauréats du Concours littéraire national 2024", Communiqué op gouvernement.lu, 04.11.2024..

Vun 2020 bis 2022 war hie Member vun den A:LL Schrëftsteller*innen. Hien ass Member vum Institut grand-ducal, Sektioun Arts et Lettres. Nodeems de Lucien Kayser no 12 Joer als President am Juli 2025 demissionéiert huet, hunn de Charel Meder an d'Carla Lucarelli kommissaresch d'Presidentschaft vun der Sektioun Arts et Lettres iwwerholl, ier se am Dezember 2025 an hire Funktiounen als President a Vizepresidentin a Sekretärin bestätegt goufen.

Als President vun der Kultur Stengefort ASBL, organiséiert hien zënter 2022 de Summerdream Festival  zu Stengefort.

De Charles Meder ass de Fils vum Cornel Meder an ass mat der Anja Di Bartolomeo bestuet.

Wierker
 Aname. Novelle. 2016, Esch-Sauer, Op der Lay, ISBN 978-2-87967-220-5
 Schortgen, En Eisefrësser an der Chamber, 2022, Graphic Novel an Zesummenaarbecht mam Marc Angel, éditions guy binsfeld, ISBN 978-2-9199565-6-2
 Marc Limpach, Charles Meder. Andrée Viénot-Mayrisch – Lettres à sa mère 1918-1946. Luxembourg: Fondation Lydie Schmit, 2022. Print. ISBN 978-2-919908-20-2
 Charles Meder, Pierre Louis II, Ditteridi, E satirescht Märche vun der Neister Generatioun, 2023, Op der Lay, ISBN 978-2-87967-266-3

 Theaterstécker 
 Geheimdiesntkönige, 2018; Hie krut fir dëst Theaterstéck den zweete Präis vum Concours littéraire national 2018.
 De Cabinet vum Dokter Menasse; Am Januar 2019 gouf dëst multilinguaalt Theaterstéck am Kasemattentheater fir d'éischt opgeféiertCoauteure vum Stéck sinn d'Maïté Baumbach an d'Mady Weber. Schauspiller vun der Uropféierung waren d'Nora König, d'Elsa Rauchs an den Timo Wagner. Jeff Schinker, „De Cabinet vum Dokter Menasse“ enttäuscht op ganzer Linn, tageblatt.lu, 11. Januar 2019. 19:06.
 Schnouky, E Monolog, deen op Bréiwer vum Andrée Mayrisch u seng Mamm Aline de Saint-Hubert baséiert, Konzeptioun a Auswiel vun den Texter zesumme mam Marc Limpach, Uropféeierung mam Eugénie Anselin am Abrëll 2021 am KasemattentheaterSCHNOUKY, gekuckt den 3. Juni 2021Post-scriptum: cette pièce est trop parfaite, d'Lëtzebuerger Land, 30. Abrëll 2021
 Urd. Pièce multilingue pour un coupable, sa victime, un mannequin de vitrine, plusieurs mannequins gonflables et le public. 1. Präis vum Concours littéraire national 2024.

Um Spaweck
 Charles Meder - E Gespréich mam Gewënner vum Héierspill-Präis. 100komma7.lu, 25. Nov 2016 - 17:06.
 Lecture vun heiheem: "Aname" vum Charles Meder RTL.lu, 18.03.2017
 Valerija Berdi / cbi, Anja Di Bartolomeo a Charles Meder, 100komma7.lu, 21. Aug 2020 - 16:00.
 Charles Meder, l'homme qui danse avec les mots, luxembourg.public.lu/fr/societe-et-culture, 31.03.2025
 Stengeforter Perséinlechkeet! Charel Meder, Iwwer Wierder, Iddien a Gemeinschaftsliewen, Stengeforter Neiegkeeten, De Magasinn vu Stengefort, N. 117, August 2025, S. 26-31

Kategorie:Lëtzebuergesch Auteuren
Kategorie:Däitschsproocheg Auteuren
Kategorie:Gebuer 1966
Kategorie:Lëtzebuergesch Lycéesprofesseren
Kategorie:Gewënner vum Concours littéraire national
Kategorie:Membere vun der A:LL Schrëftsteller*innen
Kategorie:Membere vun der Section des arts et lettres vum Institut grand-ducal